Kauppadirektiivi edellyttää, että jäsenvaltiot antavat lainsäädäntöä siinä edellytetyistä seikoista. Itsesääntely ei siis riitä. Kauppatapadirektiivin mukaiset kiellot ja muut säännökset on annettava kansallisessa lainsäädännössä siten, että ne ovat voimassa viimeistään 1.11.2021.
Uudistus ei muuta Keskuskauppakamarin yhteydessä toimivan, alan toimijoiden itsesääntelyyn ja sovitteluun perustuvan elintarvikeketjun kauppatapalautakunnan asemaa. Sen toiminta huomioidaan myös voimassa olevan elintarvikemarkkinalain 5 §:ssä, jonka mukaan elintarvikemarkkinavaltuutetun on ennen suosituksen antamista pyydettävä lausuntoa kauppatapalautakunnalta. Vapaaehtoinen sopiminen on lähtökohta ja myös direktiivissä kannustetaan siihen.